|  |  |  |  |  |  |
| --- | --- | --- | --- | --- | --- |
| «ТАРАЗ ҚАЛАСЫ ӘКІМДІГІНІҢ БІЛІМ БӨЛІМІНІҢ ӘЛИХАН БӨКЕЙХАНОВ АТЫНДАҒЫ №1ГИМНАЗИЯСЫ» КОММУНАЛДЫҚ МЕМЛЕКЕТТІК МЕКЕМЕСІ | | | | | |
| **Тақырыбы:** | | Тілдік норма және стиль | | | |
| **Пән мұғалімі:** | | Рапильбекова Гүлшат Жұмабайқызы | | | |
| **10-сынып. Қоғамдық-гуманитарлық**  **бағыт** | | Сабаққа қатысқан  оқушылар саны: | | Сабаққа қатыспаған оқушылар саны: - | |
| **Оқу бағдарламасына сәйкес оқу мақсаты** | | Тілдік норма және стиль нормасы жөнінде түсінік қалыптастыру | | | |
| **Сабақтың міндеттері** | | **Білімділік міндеті:** Тілдік норма және стильдіңсәйкестіктері мен ауытқуларын салыстыра көрсету арқылы уәжді-уәжсіз қолданыстардың себебін түсіндіру. | | | |
| **Дамытушылық міндеті:** Оқушылардың танымдық қабілетін, өз пікірін, көзқарасын білдіру, талдау дағдыларын дамыту. Тіл байлығын арттыру. | | | |
| **Тәрбиелік міндет**: Ана тілін қадірлеуге, тілді қастерлеуге тәрбиелеу. | | | |
| **Күтілетін нәтиже:** | | **Барлық оқушылар:** Тілдік норма және стиль туралы түсінеді. | | | |
| **Оқушылардың басым бөлігі:** Қоғам өміріндегі өзгерістерге байланысты туындаған жаңа қолданыстар мен олардың лексика–грамматикалық ерекшеліктерін түсінеді. | | | |
| **Кейбір оқушылар:** Сөздің стилистикалық мағынасын ажыратады, олардың нақты қолданыс ерекшеліктерін мысалдармен дәлелдейді. | | | |
| **Тілдік мақсат** | | **Негізгі сөздер мен сөз тіркестері:**  стилистикалық мағына, стильдік реңк, жарыспалы қолданыстар | | | |
| **Талқылауға арналған сұрақтар мен тапсырмалар:**  «Тілдік норма және стиль» дегенді қалай түсінесіз?  Мағыналық айырым, стильдік реңк, дербес қасиетке ие болатын сөздерге мысал келтіріңдер. | | | |
| **Жазылым бойынша ұсыныс:**  98-тапсырма, 134-бет. | | | |
| **Сабақтың типі** | | Жаңа білімді меңгерту | | | |
| **Сабақтың түрі:** | | Аралас сабақ | | | |
| **Сабақтың әдістері:** | | ББҮ, миға шабуыл, бағытталған оқу | | | |
| **Алдыңғы оқу** | | Босаң норма. 91-тапсырма, 130-бет | | | |
| **Сабақтың барысы** | | | | | |
| **Сабақтың кезеңдері** | **Жоспарланған жұмыс** | | | | **Ресурстар** |
| **Сабақтың басталуы**  **(5 мин.)** | Үй тапсырмасын тексеру  91-тапсырма, 130-бет.  ББҮ  «Білемін» бағанына оқушылар төмендегі сұрақтардың жауабын жазады.   1. Босаң нормадағы сөздердің өзіндік белгілері қандай? 2. Жарыспалы (босаң нормадағы) сөздердің ойды көркемдеп жеткізуге әсері бола ма?   (Оқушылар пікірлерімен бөліседі, мысал келтіреді, ойды қорытындылайды).  Мұғалім оқушыларға жаңа сабақтың тақырыбын түсіндіреді, мақсатын анықтайды.  «Білгім келеді» бағанына төмендегі сұрақ туралы ойларын таратып жазады.  «Тілдік норма және стиль» дегенді қалай түсінесіңдер?   * Тілдік норма - тілдегі бірізділік, заңдылыққа бағыну. * Тіліміздегі стильдер де тілдік норманың қалыптасуына ықпал етеді. * Стильдік реңкіне қарай сөздерді дұрыс қолдана білу қажет. | | | | Топты бөлуге арналған қима қағаздар. |
| **Сабақтың ортасы**  **(25 мин.)** | **Бағытталған оқу**. Тілдік норма және стиль  Әр тілдің өзіне тән заңдылығы бар. Сонымен бірге тіл-тілге ортақ заңдылықтар да бар. Тіл тарихын зерттеуші білімпаздардың көрсетуінше, сондай заңдылықтардың бірі – кейбір сөздегі аяққы дауыстының «жоғала» бастауы. Зерттеушілер бұл құбылысты тілдегі ашық буынды сөздің шектен тыс көбейіп кетпеуі, сөздің дыбыстық жағынан ықшамдалуы тәрізді құбылыспен байланыстырады. Тілдегі ашық буынды сөздер мен өзге буынды сөздердің, аз буынды сөздер мен көп буынды сөздердің қалыптасқан арасалмағы болуға тиіс. Егер олардың арасалмағы бұзылса, бірінен екіншісіне ауытқудың пайда болуы ықтимал. Ондайда ашық буын тұйық буынға, көп буынды сөз аз буынды сөзге айналу үрдісі пайда болады.  (Бірінші үзілістен кейінгі сұрақтар)   * Соңғы кезде белең алған тілдік заңдылықтардың бірі? * Бұл заңдылықтың пайда болуы қандай құбылысқа байланысты? * Сөздердің арасында қандай арасалмақтың сақталуы шарт? * Алдамшы- алдамыш, шабдал-шабдалы, заман-замана, сауыр-сауыры, көкпар-көкпары сөздерінен нені байқауға болады?   Соңғы онжылдықта осы нұсқалардың дауыстысыз түрі (тәңір, сауыр, көкпар, шабдал т.б.) қалыптасып не қалыптаса бастағандығы байқалады. Бұлардың ішінде де ***мағыналық айырым, стильдік реңк алып, дербес қасиетке*** ие болғаны немесе соған бейім тұрғандары да бар. Осы ***жарыспалы қолданыстардың қатарында*** стильдік реңк алған нұсқаға: заман- замана сөзін жатқызуға болады. ***Заман*** – бейтарап мағынада, ***замана*** – көтеріңкі реңде жұмсалады. Замана келбеті, замана үні, замана талабы т.б.  (Екінші үзілістен кейінгі сұрақтар)   * Қоғам қолданысында қай нұсқа басым келеді? * Жарыспалы қолданыс қатарындағы сөздерде қандай мағыналық айырым белгілері байқалады? Неге? * Стильдік реңк дегенді қалай түсінесіңдер?   Тілімізде белгілі бір ұғымның бірнеше сөзбен аталатын орайлары бар: жазушы – қаламгер, егнші –диқан, мұғалім – оқытушы, ұстаз т.б. Бұл – әдеби тілдің стильдік айырым жігін саралай түсетін белгілер. Олай дейтініміз, сөздердің қолданылу аясы, жұмсалу орны осындай мәндес сөздер арқылы саралана түседі. Жазушы, мұғалім, оқытушы сөздері әдеби тілдің барлық тармақтарына (стильдеріне) тән бейтарап сөздер болса, қаламгер, суреткер, ұстаз – публицистика, көркем әдебиет стиліне тән мазмұны көтеріңкі қолданыстар. Мысалы, ресми стильде ***Жазушылар Одағының мүшесі*** деп айтуға болатыны белгілі де, осы ұғымды ***Қаламгерлер Одағының мүшесі*** деп қолдану лайықсыз болар еді.  (Үшінші үзілістен кейінгі сұрақтар)   * Стильдік реңкті сақтамаса, әдеби тілде қандай өзгерістер орын алар еді? * Әр сөзді қолдану аясы мен жұмсалу орынына сай қолдану не үшін маңызды?   Елімізде ғылым, өндіріс, шаруашылықтың әр алуан салаларының қарқынды дамуы тіліміздің сөздік құрамына да әсер етті. Тілімізде терминдер мен терминдік ыңғайдағы сөздер де көбейді. Тіпті баспасөз беттерінде олардың тым жиі жұмсалуы, әсіресе публицистика стилінде терминдерге экспрессиялық балама іздеу үрдісін күшейте түсті. Сондықтан болар, астықты алтын дән, мұнайды қара алтын, Қонституцияны Ата заң, малды аяқты қазына, теледидарды көгілдір экран, президентті елбасы т.б. деп атау дағдылы, қажетті қолданысқа айналып отыр. Бұларды термин сөздердің қосарында жүретін ерекше экпрессиялы сыңары деуге болады. Егер қазақ тілі тек қана ғылымның немесе ресми қарым-қатынастың ғана тілі болса, онда экпрессиялы қолданысқа зәру де болмас едік. Бірақ жоғарыда аталғандай, экпрессиялы сөз қатарларын қызметіне сай жұмсамау әдеби тілдің стильдік нормасына нұқсан келтіреді, кей жағдайда, тіпті өрескел әрі түсініксіз көрінеді. Мысалы, ешбір адамның «5 тонна қара алтын түсіріп алдым, бір қап алтын дән алдым» деп сөйлемейтіндігі белгілі.  (Соңғы үзілістен кейінгі сұрақтар)   * Термин сөздердің экспрессиялы сыңары дегенді қалай түсіндіңдер? * Не себепті тілдік қолданыста тек қана термин сөздермен ғана шектелуге болмайды? * Егер тілдік қолданыста терминдердің орнына экспрессиялы сыңарларды ғана қолданса ше?   **Оқулықпен жұмыс. 99-тапсырма**  Берілген тест сұрақтарын шешіңіз. Синоним сөздерді мағынасына қарай орынды қолдануды тілдік норма, стиль және сөздердің сөйлемдегі рең мәні ұғымымен байланыстырып түсінік беріңіз. | | | |  |
| **Сабақтың аяқталуы**  **(10 мин.)** | «Үйрендім» бағаны толтырылады.  **Үйге тапсырма**. **99-тапсырма, 135-бет.** Синоним сөздерге тест сұрақтарын құрыңыз.  **Кері байланыс**   |  |  |  | | --- | --- | --- | | Сабақ барысында сізге не қызық болды? | Сіз үшін не қиынға соқты? | Қандай құнды дүние алдыңыз? | |  |  |  |   **Бағалау**   |  |  |  |  | | --- | --- | --- | --- | | **Оқушының аты-жөні** | | | | | **№** | **Іс- әрекеті** | **Бағасы** | | | **1** | Үй тапсырмасын орындадым. | **1** | **0** | | **2** | «Білемін» бағанын толтырдым, сұрақтарға жауап бердім. | **1** | **0** | | **3** | Бірінші үзілістен кейінгі сұрақтарға жауап бердім. Өз ойымды дәлелмен білдірдім. (Ең кемі 1 жауап) | **1** | **0** | | **4** | Екінші үзілістен кейінгі сұрақтарға жауап бердім. Өз ойымды дәлелмен білдірдім.(Ең кемі 1 жауап) | **1** | **0** | | **5** | Үшінші үзілістен кейінгі сұрақтарға жауап бердім. Өз ойымды дәлелмен білдірдім.(Ең кемі 1 жауап) | **1** | **0** | | **6** | Төртінші үзілістен кейінгі сұрақтарға жауап бердім. Өз ойымды дәлелмен білдірдім.(Ең кемі 1 жауап) | **1** | **0** | | **7** | ББҮ кестесінің барлық бағанын толтырдым. | **2** | **0** | | **8** | 99-тапсырманы орындадым. (Қате жоқ не 2 қате болды) | **2** | **0** | | **Барлығы** | |  | |  |  |  | | --- | --- | | **Шәкіл** | | | **«5»** | **10-8** | | **«4»** | **7-6** | | **«3»** | **5-4** | | **«2»** | **3-0** | | | | | Кері байланыс парағы |
| **Рефлексия** | | | | | |
| **Қорытындылау**  **1.** Сабақ барысына өзгертулер енгіздіңіз бе?  2. Жүргізілген жұмыс түрлері қаншалықты тиімді болды? | | |  | | |
| Қорытынды бағалау  Ең жақсы өткен екі нәрсе?  1)  2)  Қандай екі нәрсе сабақты жақсартар еді?  1)  2) | | | | | |